Okresná prokuratúra Čadca 
Slovenských dobrovoľníkov 2749/12 A, 022 74 Čadca 4

Sp. zn. : Pv 563/10/5502	Čadca, 14.2.2014
EEČ : 2-37-35-2014

U Z N E S E N I E

Trestná vec:	neznámy páchateľ
Zločin:	Sexuálne zneužívanie podľa § 201 odsek 1 Trestného zákona číslo 300/2005 Zbierky zákonov v znení zákona číslo 59/2009 Zbierky zákonov a zločin Vydieranie podľa § 189 odsek 1, odsek 2 písmeno b) Trestného zákona číslo 300/2005 Zbierky zákonov v znení zákona číslo 59/2009 Zbierky zákonov

Rozhodol: 	prokurátorka Okresnej prokuratúry Čadca
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie.
Skutková veta:                                   

1. v priebehu mesiacov júl, august a september 2009, presne nezistených dní, počas prechádzok v presne nezistených lesných lokalitách obce XXXXX, časť XXXXX, okres XXXXX, páchateľ sexuálne zneužíval maloletú XXXXX, nar. XXXXX, bytom XXXXX, XXXXX, okres XXXXX, žiačku XXXXX XXXXX a to tak, že túto v lesnom poraste páchateľ počas prechádzok vyzliekol donaha, sám si taktiež vyzliekal nohavice a svojím pohlavným údom sa obtieral o pohlavné orgány maloletej XXXXX, pričom po sexuálnom zneužívaní vždy pohrozil maloletej XXXXX, „že ak o tom niekomu povie, čo robia tak jej buď zabije psíka, alebo ju bude mama s babkou biť, a z domu už nikde nepôjde“.

2.v priebehu mesiaca september 2009, presne nezistenej dobe v rodinnom dome č. XXXXX v obci XXXXX, XXXXX, okres XXXXX, v miestnosti spálne páchateľ sexuálne zneužíval maloletú XXXXX a to tak, že po tom, ako si páchateľ dal dole nohavice, tak sa maloletá XXXXX hrala tzv. „LODY“, kde musela držať pohlavný úd páchateľa a tento ústami bozkať a vkladať ho do svojich úst.

Právna veta:
lebo je trestné stíhanie neprípustné podľa § 9 odsek 1 písmeno g.

Odôvodnenie:
Podľa článku 21 odsek 1 Európskeho dohovoru o vzájomnej pomoci v trestných veciach dojednaného dňa 20. apríla 1959 v Štrasburgu bolo uvedené trestné stíhanie odovzdané do XXXXX, nakoľko z uvedenej trestnej činnosti bol dôvodne podozrivý občan XXXXX a to XXXXX, narodený XXXXX, bytom XXXXX okres XXXXX.   	
Dňa 13.02.2014 bolo Krajskou prokuratúrou XXXXX, Okresnej prokuratúre XXXXX doručené právoplatné rozhodnutie XXXXX w XXXXX pod spisovou značkou XXXXX zo dňa 10.01.2014, vydané na území XXXXX, ktorým bolo v trestnej veci XXXXX rozhodnuté. 

 Uvedené rozhodnutie predstavuje prekážku rozhodnutej veci v zmysle článku 35 odsek 1 písmeno b/  Európskeho dohovoru o odovzdávaní trestného konania.

Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

Podľa § 9 odsek 1 písmeno g/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje  medzinárodná zmluva.

Keďže v tomto prípade je trestné stíhanie neprípustné podľa § 9 odsek 1 písmeno g/ Trestného poriadku z vyššie uvedených dôvodov, rozhodla som preto tak, ako je uvedené vo výrokovej časti tohto uznesenia a trestné stíhanie som podľa § 215 odsek 1 písmeno d/ Trestného poriadku zastavila.

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho oznámenia cestou Okresnej prokuratúry Čadca na Krajskú prokuratúru Žilina. Sťažnosť má  odkladný účinok. 

JUDr. Katarína Kasajová
prokurátorka